**PLOČA S IZBOROM ZADATAKA ZA DNEVNIK LEKTIRE**

|  |  |  |  |  |
| --- | --- | --- | --- | --- |
| Odaberi jedan lik iz priče. Napiši mu prijateljsko pismo u kojem ćeš napisati i objasniti što ti se sve sviđa/ne sviđa kod njega. | Predvidi neke događaje koji bi se mogli dogoditi u drugom, još ne napisanom dijelu priče.  Opiši ih. | Odaberi 5-8 najvažnijih događaja pa nacrtaj strip. Koristi i oblačiće za govor likova.  Pazi! Strip mora biti kratak prikaz knjige i mora odgovarati knjizi. | Napiši izvještaj o svom procesu čitanja knjige: gdje si čitala/o, koliko dana si čitala/o, o čemu si razmišljala/o dok si čitala/o, zaključci pri čitanju ili nakon čitanja,.. . | Riječi su jako važne i snažno djeluju na nas. Potraži i zapiši riječi koje je pisac upotrijebio a koje odgovaraju temi i ideji knjige. |
| Ilustriraj najvažniji događaj u priči. Objasni svoj izbor – zašto je baš taj događaj po tebi najvažniji. | Nacrtaj mentalnu mapu sa svim potrebnim i važnim podacima o knjizi.  Ne zaboravi na crteže uz pojmove! | Obiluje li knjiga stvarnim ili slikovitim opisima prirode? Obiluje li uopće opisima prirode? Objasni! | Osmisli i napiši drugačiji završetak knjige.  Ilustriraj ga. | Zapiši sve likove po abecednom redu. Pored imena svakog lika napiši po 5 osobina koje odlikuju taj lik. |
| Što je tema ove priče? Kako je pisac povezao vrijeme radnje, mjesto radnje, lik/likove u korist teme? Napiši i objasni! | Usporedi ovu priču s nekom koju si već pročitala/o. Nacrtaj Vennov dijagram. Zapiši njihove sličnosti i razlike. | S kojim likom imaš najviše, a s kojim najmanje sličnosti?  Objasni! | Osmisli i napiši novinski članak kojim ćeš predstaviti izlazak ove knjige iz tiska. Pazi: cilj je povećati prodaju i novina i knjige! | Napiši pismo samom piscu u kojem ćeš napisati što ti se sviđa/ne sviđa u priči, postupku/postupcima likova, što bi promijenila/o,.. |
| U priču uvedi novi lik i napiši novo poglavlje. Možeš nakon toga i ilustrirati ga. | Napravi top-listu svih likova. Zapiši zašto ti se pojedini lik sviđa/ne sviđa. | Napravi dioramu glavnog dijela priče. | Nacrtaj glavne likove te ih opiši (vanjski i unutarnji opis). | Napiši radio reklamu o novoj knjizi. |
| Odredi problem u priči i opiši kako je riješen. | Nacrtaj i opiši likove i njihove postupke. | Napiši činkvinu o pročitanoj priči.  Objasni svoj izbor riječi i misli. | Napiši dijamantnu pjesmu o pročitanoj priči.  Objasni svoj izbor riječi i misli. | Izdvoji najsmješniji dio priče i objasni svoj izbor. |